rejauldu/bengali-wikipedia huggingface dataset:
কারমাইন হলো একটি বর্ণ বা রঙ বিশেষ যা সাম্রাজ্যিক লাল রঙ হিসাবেও পরিচিত। কারমাইন আসলে কিছু গাঢ় লাল রঙের জন্য ব্যবহৃত একটি সাধারণ শব্দ, যে রঙগুলো সামান্য বেগুনি ধাঁচের তবে সাধারণত "ক্রিমসন" নামক বর্ণের চাইতে লাল রঙের অনেকটা কাছাকাছি। নিচে চিত্রিত এরূপ কিছু রুবির রঙ প্রগাঢ় কারমাইন রঙ হিসাবে বর্ণিত হয়ে থাকে।  ব্যুৎপত্তি কারমাইন একটি ইংরেজি শব্দ। ইংরেজি ভাষায় রঙের নাম হিসেবে কারমাইন শব্দটির রেকর্ডকৃত প্রথম ব্যবহার হয় ১৫২৩ সালে।The color displayed in the color box above matches the color called Rich Carmine in the 1930 book A Dictionary of Color by Maerz and Paul. New York, McGraw-Hill, p. 29, Plate 3, Color Sample K5.  বৈচিত্র্য  বুনো তরমুজ  ডানপাশে বা উপরে প্রদর্শিত রঙটি হলো বুনো তরমুজ রঙ।  ১৯৭২ সালে ক্রেয়লা কর্তৃক তৈরি হওয়া অতি লাল রঙটিই পরবর্তীকালে বুনো তরমুজব নামে পরিচিতি পায় ১৯৯০ সালে।  ৩৫০ হিউ কোডবিশিষ্ট এই রঙটি কারমাইনের রঙগুলোর মধ্যে একটি।  এই রঙটিকে ফ্লুরোসেন্ট হিসাবে ধরা হয়েছে, তবে কম্পিউটারের পর্দায় এটিকে প্রদর্শনের কোনও ব্যবস্থা নেই।     সহজাত লাল    ডানপাশে বা উপরে প্রদর্শিত ক্রেয়লা ক্রেয়ন রঙটি হলো সহজাত লাল বা র‍্যাডিকেল লাল।  ক্রেয়লা দ্বারা ১৯৯০ সালে রঙটি সংজ্ঞায়িত হয়।  ৩৪৮ হিউ কোডবিশিষ্ট এই রঙটি কারমাইনের রঙগুলোর মধ্যে একটি।  এই রঙটিকে ফ্লুরোসেন্ট হিসাবে ধরা হয়েছে, তবে কম্পিউটারের স্ক্রিনে এটিকে প্রদর্শনের কোনও ব্যবস্থা নেই।  স্বর্গীয় পিঙ্ক  ডানপাশে বা উপরে প্রদর্শিত রঙটি হলো স্বর্গীয় পিঙ্ক বা প্যারাডইজ পিঙ্ক।  রঙটির উৎস হলো "প্যান্টোন টেক্সটাইল পেপার এক্সটেন্ডেড (TPX)" রঙয়ের তালিকা, তালিকায় যা #17-1755 TPX—Paradise Pink নামে অন্তর্ভুক্ত রয়েছে।Pantone TPX Pantone Color Finder--Type the words "Paradise Pink" into the indicated window on the Pantone Color Finder and the color will appear:  ৩৫০ হিউ কোডবিশিষ্ট হওয়ায় এই রঙটিও কারমাইনের রঙগুলোর মধ্যে একটি বলে অন্তর্ভুক্ত হয়েছে।  চীনা কারমাইন  ডানপাশে বা উপরে প্রদর্শিত রঙটি হলো চীনা কারমাইন যা ইংরেজিতে রিচ কারমাইন (rich carmine) নামে পরিচিত। প্রদর্শিত চীনা কারমাইন রঙের এই আভাটি ১৯৩০ সালে "রঙের অভিধান" বা আ ডিকশোনারি অব কালার (A Dictionary of Color) নামক  একটি বইয়ে (নীচে উদ্ধৃত করা হয়েছে) কারমাইন হিসাবে প্রদর্শিত রঙের সাথে সাদৃশ্যপূর্ণ। ইংরেজির আক্ষরিক অনুবাদ হিসেবে বাংলা ভাষায়ও এই রঙটিকে উচ্চ কারমাইন বলা হয়ে থাকে।  স্প্যানিশ কারমাইন  ডানপাশে বা উপরে প্রদর্শিত রঙটি হলো স্প্যানিশ কারমাইন, স্প্যানিশ ভাষায় যা কারমিন নামে পরিচিত।  সচিত্র কারমাইন   ডানপাশে বা উপরে প্রদর্শিত রঙটি হলো সচিত্র কারমাইন যা স্প্যানিশ ভাষায় কারমিন পিকটোরিকো (Carmín pictórico) এবং ইংরেজি ভাষায় পিকটোরিয়াল কারমাইন নামে পরিচিত।  বিশেষত চিত্র অঙ্কনকাজে এই রঙটি ব্যবহার করা হয়ে থাকে।  জাপানি কারমাইন  ডানপাশে বা উপরে প্রদর্শিত রঙটি হলো জাপানি কারমাইন।  কারমাইন রঙের এই আভাটি জাপানে , নামে পরিচিত।  তথ্যসূত্র  বিষয়শ্রেণী:রং (বর্ণ) বিষয়শ্রেণী:লালের বর্ণচ্ছটা
জ্ঞানী জৈল সিং হলেন ভারতের একজন প্রখ্যাত রাজনীতিবিদ এবং সপ্তম রাষ্ট্রপতি। রাষ্ট্রপতি হিসেবে জ্ঞানী জৈল সিং এর কার্যকালের মেয়াদ ছিল ২৫ জুলাই ১৯৮২ থেকে ২৫ জুলাই ১৯৮৭ তারিখ পর্যন্ত। এর আগে রাষ্ট্রপতি ছিলেন নীলম সঞ্জীব রেড্ডি। জ্ঞানী জৈল সিং রাষ্ট্রপতি পদ পাওয়ার পূর্বে পাঞ্জাবের মুখ্যমন্ত্রী এবং কেন্দ্রীয় স্বরাষ্ট্রমন্ত্রী পদের দায়িত্ব পালন করেছেন। গুরুগ্রন্থ সাহেব পাঠের বিশেষ কৃতিত্বের জন্য তাঁকে 'জ্ঞানী' উপাধি দেওয়া হয়।   আরও দেখুন   ভারতের রাষ্ট্রপতি;  ভারতের রাষ্ট্রপতিদের তালিকা।   তথ্যসূত্র   ২। মনোরমা ইয়ারবুক ২০১৮, বাংলা সংস্করণ, পৃষ্ঠা: ৪২৮   বহিঃসংযোগ   বিষয়শ্রেণী:১৯১৬-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:ভারতের রাষ্ট্রপতি বিষয়শ্রেণী:জোট-নিরপেক্ষ আন্দোলনের মহাসচিব বিষয়শ্রেণী:পাঞ্জাবি ব্যক্তি বিষয়শ্রেণী:ভারতে সড়ক দুর্ঘটনায় মৃত্যু বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় শিখ বিষয়শ্রেণী:ভারতের স্বরাষ্ট্রমন্ত্রী বিষয়শ্রেণী:পাঞ্জাব, ভারতের লোকসভা সদস্য বিষয়শ্রেণী:সপ্তম লোকসভার সদস্য বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ বিষয়শ্রেণী:পাঞ্জাব, ভারতের রাজ্যসভা সদস্য বিষয়শ্রেণী:পাঞ্জাব (ভারত) বিধানসভার সদস্য ১৯৬২-১৯৬৭ বিষয়শ্রেণী:পাঞ্জাব (ভারত) বিধানসভার সদস্য ১৯৬৭-১৯৭২ বিষয়শ্রেণী:পাঞ্জাব (ভারত) বিধানসভার সদস্য ১৯৭২-১৯৭৭
নোনা কোনার বা নোনা মোসেল কোনার (জন্ম ১২ ডিসেমেবর ১৯৮৩ - ১৩ মে ২০২১) মার্কিন যুক্তরাষ্ট্রের ওয়াশিংটন ডিসির একজন সমাজকর্মী। যিনি যৌনকর্মী, কৃষ্ণাঙ্গ নারী ও তৃতীয় লিঙ্গের নারীদের অধিকার আদায়ে লড়াই করেছেন।   ব্য়ক্তিগত জীবন   নোনা ছিলেন একই সঙ্গে কৃষ্ণাঙ্গ, সমকামী ও তৃতীয় লিঙ্গের ব্যক্তি, অর্থাৎ এমন তিনটি গোষ্ঠীর অন্তর্ভুক্ত যারা নিয়মিত ভাবে সামাজিক বৈষম্য ও নিগ্রহের শিকার। নোনা দরিদ্র পরিবারের মেয়ে, পারিবারিক নিরাপত্তার অভাবে তিনি কিশোরী বয়সে বাড়ি থেকে পালিয়ে আসেন ও যৌনকর্মীর বৃত্তি গ্রহণ করেন।Vargas, Theresa (May 22, 2021). "Before she died, a Black transgender woman wrote she was 'tired of being not heard.' Her loved ones hope people now listen". The Washington Post অসহায় অবস্থায় তিনি নানা অত্যাচার ভোগ করেন যার মধ্যে এক দুর্বৃত্তের তাঁকে আটচল্লিশবার ছুরিকাঘাতের ঘটনা তিনি বিশেষভাবে স্মরণ করেন। কিন্তু নোনা নিজেকে অত্যাচারের "শিকার" বলা পছন্দ করতেন না, বলতেন আমি অত্যাচারকে জয় করেছিwashingtoncitypaper.com/article/196298/trans-women-face-extreme-harassment-and-violence-thats-why-this-nonprofit-wants-to-hirenona।   কর্মজীবন  এই সময় হুইটম্য়ান ওয়াকার হেলথ নামের একটি দাতব্য সেবা কেন্দ্রে এক পরিচিত বন্ধুর মাধ্য়মে সমাজসেবিকা জেসিকা রাভেনের সঙ্গে তাঁর পরিচয় হয়Hughes, Sarah Anne (June 1, 2016). "Trans Women in D.C. Face Extreme Harassment and Violence. That's Why This Nonprofit Wants to #HireNona". Washington City Paper.। জেসিকা রাভেন ছিলেন “নিরাপদ আশ্রয়ের জন্য সংগঠিত প্রয়াস” (কালেক্টিভ অ্যাকশন ফর সেফ স্পেসেস) সংস্থার কর্মকর্তা। সংস্থাটি নারী নির্যাতনের বিরুদ্ধে একটি অলাভজনক প্রতিষ্ঠান। জেসিকা নোনাকে সংস্থার সদস্য করে নেন ও ২০১৬ সাল থেকে এর বেতনভোগী পদে নিয়োগ করেন।Hughes, Sarah Anne (June 1, 2016). "Trans Women in D.C. Face Extreme Harassment and Violence. That's Why This Nonprofit Wants to #HireNona". Washington City Paper সংস্থায় থাকাকালীন প্রোগ্রাম ম্যানেজার হিসাবে নোনা এর একাধিক প্রকল্প পরিচালনার ভার নেন ও তাঁর কর্মদক্ষতা সকলের প্রশংসা অর্জন করে।https://www.them.us/story/nona-conner-a-black-trans-activist-who-fought-for-sex-workers-has-die প্রকল্পগুলির মধ্যে যৌনকর্মীপেশাকে অপরাধমুক্ত করার জন্য “ডিক্রাইম-নাও”, তৃতীয় লিঙ্গের নরনারীদের কর্মক্ষেত্রে নিযুক্তিকরণে বৈষম্য দূর করার জন্য “সেফ বার সেফ জব”, লেসবিয়ান, গে, বাইসেক্সুয়াল ও ট্রান্সজেন্ডার—এই চার গোষ্ঠীর জন্য সামাজিক সুবিচার দাবী করে “নো জাস্টিস নো প্রাইড” প্রভৃতি উল্লেখযোগ্য।DeLoach, Jordan N. (March 2, 2019). "Decriminalizing Sex Work Is a Matter of Survival". Truthout. তার পূর্ব অভিজ্ঞতা ও সহমর্মিতা তাঁকে প্রকল্পের অধীনে সমাজের নীচুতলার মানুষগুলির সমস্যা বুঝতে ও তাদের সঙ্গে একাত্ম হয়ে যেতে সাহায্য করত। করোনা জনিত লকডাউনের সময়ে কর্মহারা যৌনকর্মীদের নিয়ে তিনি গল্পকথনের এক অভিনব প্রকল্প চালু করেন। তার নিজের জীবনের কাহিনী বলে তিনি তাদের প্রেরণা যোগাতেন। দারিদ্র্য ও সুচিকিৎসার অভাবে তার স্বাস্থ্যের দ্রুত অবনতি ঘটছিল। মৃত্যুর কিছু আগে অস্বাস্থ্যকর পরিবেশ থেকে মুক্তি পেতে একটি পরিচ্ছন্ন বাসস্থানের আশায় তিনি অর্থসংগ্রহে নেমেছিলেন।https://www.them.us/story/nona-conner-a-black-trans-activist-who-fought-for-sex-workers-has-died ১৩ মে ২০২১ তাঁর মৃত্যু হয়।   তথ্যসূত্র   বিষয়শ্রেণী:১৯৮৩-এ জন্ম বিষয়শ্রেণী:২০২১-এ মৃত্যু বিষয়শ্রেণী:হিজড়া নারীর প্রতি সহিংসতা বিষয়শ্রেণী:আফ্রিকান-মার্কিন এলজিবিটিকিউ ব্যক্তি বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
local p = {}  p = { 	['bn-BD'] = { 		['preceding'] = function(s) 			return s and 'পূর্ববর্তী ' .. s 		end, 		['following'] = function(s) 			return s and 'পরবর্তী ' .. s 		end, 		['stop_noun'] = 'স্টেশন', 		['nonstop_past'] = function(s) 			return s and s .. ' এখানে থামে নি' 		end, 		['nonstop_present'] = function(s) 			return s and s .. ' এখানে থামে না' 		end, 		['comma'] = function(s) 			return s and ', ' .. s 		end, 		['or'] = function(s) 			return s and ' বা ' .. s 		end, 		['via-first'] = false, -- If the «via» text comes before termini, change to «true» 		['via'] = function(s) 			return s and ' via ' .. s 		end, 		['comma-format'] = ',%s+', 		['or-format'] = '%s+or%s+', 		['via-format'] = '%s+via%s+(.+)$', -- first match is station name 		['towards'] = function(s) 			return s and 'অভিমুখে ' .. s 		end, 		['through'] = function(s) 			return s and 'through to ' .. s 		end, 		['reverse'] = 'Reverses direction', 		['oneway'] = 'One-way operation', 		['terminus'] = 'সমাপ্তি', 		['transfer'] = function(s) 			return s and 'transfer at ' .. s 		end, 		['error_duplicate'] = function(s) 			return s and 'Same row number used multiple times for ' .. s 		end, 		['error_format'] = 'Station format table missing in data page', 		['error_line'] = 'Lines table missing in data module', 		['error_missing'] = function(s) 			return s and '"' .. (s or ) .. '" is missing from the data page' 		end, 		['error_unknown'] = function(s) 			return s and 'অজানা লাইন "' .. (s or ) .. '"' 		end 	} }  return p
অগ্নিবীণা বিংশ শতাব্দীর প্রথমার্ধের অন্যতম জনপ্রিয় বাঙালি কবি কাজী নজরুল ইসলামের প্রথম কাব্যগ্রন্থ। এটি ১৩২৯ বঙ্গাব্দের কার্তিক মাসে (অক্টোবর, ১৯২২ খ্রিষ্টাব্দ) প্রকাশিত হয়। এই গ্রন্থে মোট বারোটি কবিতা আছে। কবিতাগুলি হচ্ছে - ‘প্রলয়োল্লাস (কবিতা)’, ‘বিদ্রোহী’, ‘রক্তাম্বর-ধারিণী মা’, ‘আগমণী’, ‘ধূমকেতু’, কামাল পাশা’, ‘আনোয়ার ‘রণভেরী’, ‘শাত-ইল-আরব’, খেয়াপারের তরণী’, কোরবানী’ ও মোহররম’। এছাড়া গ্রন্থটির সর্বাগ্রে বিপ্লবী বারীন্দ্রকুমার ঘোষ-কে উৎসর্গ করে লেখা একটি উৎসর্গ কবিতাও আছে। ‘অগ্নি-বীণা’ প্রচ্ছদপটের পরিকল্পনা ছিল অবনীন্দ্রনাথ ঠাকুর এবং এঁকেছিলেন তরুণ চিত্রশিল্পী বীরেশ্বর সেন। বইটির তৎকালীন মূল্য ছিল ৩ টাকা। ৭ নং প্রতাপ চ্যাটার্জি লেন থেকে গ্রন্থকার কর্তৃক গ্রন্থটি মুদ্রিত ও প্রকাশিত হয়। প্রাপ্তিস্থান হিসেবে গ্রন্থে লেখা ছিল: 'আর্য পাবলিশিং হাউস, কলেজ স্ট্রিট, মার্কেট (দোতলায়)'। গ্রন্থটি ছাপা হয় মেটকাফ প্রেস, ৭৯ নং বলরাম দে স্ট্রিট, কলিকাতা থেকে। দাম এক টাকা। গ্রন্থটির উৎসর্গ হচ্ছে- “বাঙলার অগ্নিযুগের আদি পুরোহিত সাগ্নিক বীর শ্রীবারীন্দ্রকুমার ঘোষ শ্রীশ্রীচরণারবিন্দেষু”। নিচে লেখা আছে “তোমার অগ্নি-পূজারী -হে- মহিমাম্বিত শিষ্য-কাজী নজরুল ইসলাম”। অরবিন্দ ঘোষের ভ্রাতা বারীন্দ্রকুমার ঘোষ বাংলা তথা ভারতের বিপ্লববাদী আন্দোলনের অন্যতম নায়ক ছিলেন। বিপ্লবে বিশ্বাসী নজরুল তাই নিজেকে বারীন্দ্রকুমারের ‘-হে-মহিমান্বিত শিষ্য’ বলে উল্লেখ করে তাকেই তার প্রথম কাব্যগ্রন্থ উৎসর্গ করেছিলেন। থাম্ব|অবনীন্দ্রনাথ ঠাকুরের পরিকল্পনায় অগ্নিবীণার প্রথম সংস্করণের প্রচ্ছদ   কবিতার তালিকা   প্রলয়োল্লাস  বিদ্রোহী  রক্তাম্বর-ধারিণী মা  আগমণী  ধূমকেতু  কামাল পাশা  আনোয়ার  রণভেরী  শাত-ইল-আরব  খেয়াপারের তরণী  কোরবানি  মোহররম   বহিঃসংযোগ   কালের অগ্নিবীণা , আহমদ কবির, তারিখ: ২১-০৫-২০১০, দৈনিক প্রথম আলো   তথ্যসূত্র   বিষয়শ্রেণী:১৯২২-এর বই বিষয়শ্রেণী:বাংলা কাব্য বিষয়শ্রেণী:কাজী নজরুল ইসলাম বিষয়শ্রেণী:কাজী নজরুল ইসলামের কাব্যগ্রন্থ
নুতাকু মূলত হেনটাই গেমের একটি প্রাপ্তবয়স্ক গেমিং মাধ্যম। কানাডায় অবস্থিত, নুতাকু পরিপক্ব বিষয়বস্তুর গেম সরবরাহ করে। মাধ্যমটি ব্রাউজার গেমস, ডাউনলোডযোগ্য এবং মোবাইল গেমগুলিতে মনোযোগ নিবদ্ধ করে  যা বিনামূল্যে এবং সামান্য অর্থ ব্যয়ে ক্রয়যোগ্য উভয়ভাবেই লভ্য। প্রতি মাসে নুতাকুর ২২ মিলিয়ন দর্শক রয়েছে  এবং ওয়েস্টার্ন ইন্ডি ওয়েব গেম ডেভেলপারদের জন্য একটি প্ল্যাটফর্ম সরবরাহ করে।   ইতিহাস  ২০১৪ সালের ডিসেম্বরে, পশ্চিমা বাজারে গেম বিপণন ও প্রকাশের লক্ষ্য নিয়ে ডিএমএম কর্পোরেশনের অংশীদার হিসাবে নুতাকু প্রতিষ্ঠিত হয়েছিল। http://www.dmm.co.jp/en/netgame/foreign/ নূতাকু বর্তমানে জাপানের বাইরে ডিএমএম গেমগুলির একমাত্র পরিবেশক।  ২০১৫ সালের জানুয়ারিতে, চারটি জাপানি গেম নিয়ে এই প্ল্যাটফর্মটি চালু হয়েছিল, যা ইংরেজিভাষীদের জন্য অনুবাদ করা হয়েছিল। নুতাকু অনলাইন গেমের অন্তর্ভুক্তি দ্রুত বাড়িয়েছে এবং কার্ড-বেটের, অ্যাডভেঞ্চার, সিটি বিল্ডিং, এবং সিম জেনর্সের মত গেমগুলি নিয়ে আসে।  এটি অনুবাদকৃত জাপানি ইরোটিক গেমের জন্য বিশেষভাবে পরিচিত।    তথ্যসূত্র   বিষয়শ্রেণী:অনলাইন ভিডিও গেম পরিষেবা বিষয়শ্রেণী:আদিরসাত্মক ভিডিও গেম বিষয়শ্রেণী:আইলো বিষয়শ্রেণী:২০১৪-এ প্রতিষ্ঠিত ইন্টারনেট সম্পত্তি বিষয়শ্রেণী:২০১৪-এ কানাডায় প্রতিষ্ঠিত
কড়িধ্যা ভারতে পূর্বপ্রান্তের পশ্চিমবঙ্গ রাজ্যের বীরভূম জেলাতে অবস্থিত একটি জনগণনা নগর৷ এটি বহু প্রাচীন শিবমন্দিরের উপস্থিতির জন্য জনচর্চিত৷   ভূগোল   কড়িধ্যা শহরটি সিউড়ি সদর মহকুমাতে অবস্থিত৷ সিউড়ি ১ ব্লকের সদরটি এই শহরে অবস্থিত৷   ইতিহাস  বীরভূমের মন্দিরনগরী কড়িধ্যা একটি অন্যতম প্রাচীন জনপদ৷ এখানে প্রায় পাঁচ শতাধিক মন্দির রয়েছে, অধিকাংশই শিব মন্দির৷ ঐতিহাসাকদের মতে, প্রায় ৩০০ বছর আগে মারাঠা সেনাদের আক্রমণে বীরভূমের জনপদ ও রাজধানী রাজনগর প্রায় লুঠ হতো৷ রাজনগর যাওয়ার জন্য অশ্বারোহী সেনাদের পার করতে হত কড়িধ্যা। ছোট্ট গ্রামের উপর দিয়ে যাওয়ার সময় যথেচ্ছভাবে লুঠপাট চালাত বর্গিরা ও ভাঙচুর করা হত বাড়িঘর। এই আক্রমণ ঠেকাতে গ্রামবাসীরা মারাঠাদের শৈব হওয়ার সুযোগ নেওয়া শুরু করে উপায় বার করেন। গ্রামের জমিদার বাড়িতে প্রথম তৈরি হয় শিব মন্দির। সেই থেকে প্রত্যেক বাড়িতে শিব মন্দির বানানো শুরু হয়। এই ভাবে ধীরে ধীরে গোটা গ্রাম ছেয়ে যায় মন্দিরে এবং গ্রাম বর্গিদের হাত থেকে রক্ষা পায়৷   জনতত্ত্ব  ২০১১ খ্রিস্টাব্দে ভারতের জনগণনা অনুসারে কড়িধ্যা শহরে জনসংখ্যা ১০৪৬৬ জন, যার মধ্যে পুরুষ ৫৩২৫ জন ও নারী ৫১৪১ জন৷ প্রতি হাজার পুরুষে নারী সংখ্যা ৯৬৫ জন৷ ৬ বর অনুর্দ্ধ ১০৩৮ জন শিশু যা সমগ্র জনসংখ্যার ৯.৯২%৷ ৬ বছরোর্দ্ধ ৮৪.৯১% তথা ৮০০৫ জন সাক্ষর৷  পরিবহন  বীরভূম জেলার রাজনগর থেকে হাওড়া জেলার আলমপুর অবধি বিস্তৃত ২৬৬ কিলোমিটার দীর্ঘ পশ্চিমবঙ্গের ৬ নং রাজ্য সড়কটি কড়িধ্যা শহরের ওপর দিয়ে বিস্তৃৃত৷Google maps  ডাকঘর ব্যবস্থা  সিউড়ি মুখ্য ডাকঘরের অধীনে কড়িধ্যাতে একটি উপডাকঘর রয়েছে৷ ঐ একই ৭৩১১২৬ ডাক সূচক সংখ্যাবিশিষ্ট অন্যান্য উপডাকঘরগুলি যথাক্রমে ভবানীপুর, গণেশপুর, ঘাটদুর্লভপুর, গোহালিয়ারা, মাধাইপুর, নগরি, পারুলিয়া, হাজরাপুর, পাথরচাপুড়ি, রাজগঞ্জ, রাউতারা, সাজিনা ও তাঁতিপাড়াতে অবস্থিত৷   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:বীরভূম জেলার শহর ও নগর
রহমানিয়া (Arabic: الرحمانيه, Persian:رحمانیه, also transliterated Rahmani or Rahmaniya) হল একটি সুফি তরিকা।https://books.google.dz/books?id=sDBxDwAAQBAJhttps://books.google.dz/books?id=9eVhDwAAQBAJ&pg=PA17https://books.google.dz/books?id=UZGtDQAAQBAJ&pg=PA257  এই সম্প্রদায়ের নামকরণ করা হয়েছে সিদি এম'হামেদ বোকোব্রাইনের (1720-1793) নামে।https://books.google.dz/books?id=U4omDwAAQBAJ&pg=PT61https://books.google.dz/books?id=OOfiDwAAQBAJ&pg=PA151https://books.google.dz/books?id=TkmY43-m3fMC&pg=PA94  এর বেশ কয়েকটি উপবিভাগ এবং অধিভুক্ত শাখা রয়েছে। এটি আলজেরিয়া, লিবিয়া, মরক্কো, তিউনিসিয়া এবং উত্তর আফ্রিকা সহ আরব-ভাষী অঞ্চলে বিস্তৃত।https://books.google.dz/books?id=C0LbLNGZ3ykC&pg=PA63https://books.google.dz/books?id=zi9DAAAAcAAJ&pg=PA436  আরও দেখুন  Abun-Nasr, Jamil M. "The Special Sufi Paths (Taqiras)." Muslim Communities of Grace: The Sufi Brotherhoods in Islamic Religious Life. New York: Columbia UP, 2007. 86-96.  বহিঃসংযোগ তথ্যসূত্র  বিষয়শ্রেণী:রহমানিয়া তরিকা বিষয়শ্রেণী:সুফি তরিকা বিষয়শ্রেণী:সুফিবাদ বিষয়শ্রেণী:সুফি দর্শন
লিনা ডানাম (ইংরেজি: Lena Dunham, ; ১৩ই মে ১৯৮৬) হলেন একজন মার্কিন অভিনেত্রী, লেখিকা, প্রযোজক ও পরিচালক। তিনি এইচবিওর ধারাবাহিক গার্লস (২০১২-২০১৭)-এর রচয়িতা ও অভিনেত্রী হিসেবে প্রসিদ্ধ। এই ধারাবাহিকের জন্য তিনি একাধিক এমি পুরস্কারের মনোনয়ন লাভ করেন এবং দুটি গোল্ডেন গ্লোব পুরস্কার অর্জন করেন। এছাড়া তিনি গার্লস ধারাবাহিকের কয়েকটি পর্ব পরিচালনা করেন এবং প্রথম নারী হিসেবে হাস্যরসাত্মক ধারাবাহিক পরিচালনা বিভাগে ডিরেক্টরস গিল্ড অব আমেরিকা পুরস্কার লাভ করেন। গার্লস ধারাবাহিকের পূর্বে ডানাম অর্ধ-জীবনীমূলক স্বাধীন চলচ্চিত্র টাইনি ফার্নিচার (২০১০) রচনা, পরিচালনা ও এতে অভিনয় করেন। এই কাজের জন্য তিনি শ্রেষ্ঠ মূল চিত্রনাট্য বিভাগে ইন্ডিপেন্ডেন্ট স্পিরিট পুরস্কার অর্জন করেন।  প্রারম্ভিক জীবন ডানাম ১৯৮৬ সালের ১৩ই মে নিউ ইয়র্ক সিটিতে জন্মগ্রহণ করেন। তার পিতা ক্যারল ডানাম একজন চিত্রকর এবং তার মাতা লরি সিমন্স একজন চিত্রশিল্পী ও চিত্রগ্রাহক এবং পিকচার জেনারেশনের সদস্য। তার পিতা একজন প্রটেস্ট্যান্ট ও ইংরেজ বংশোদ্ভূত এবং তার মাতা ইহুদি। তার ছোট বোন গ্রেস ডানাম একজন লেখিকা ও অভিনেত্রী। তিনি লিনার প্রথম চলচ্চিত্র ক্রিয়েটিভ ননফিকশন-এ ছোট ভূমিকায় ও দ্বিতীয় চলচ্চিত্র টাইনি ফার্নিচার-এ শ্রেষ্ঠাংশে অভিনয় করেন।  তথ্যসূত্র  বহিঃসংযোগ     বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন টেলিভিশন পরিচালক বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন নারীবাদী বিষয়শ্রেণী:মার্কিন নারী চিত্রনাট্যকার বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক) বিজয়ী বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী বিষয়শ্রেণী:আবেশিক অনুকর্ষী ব্যাধিতে আক্রান্ত ব্যক্তি বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:মার্কিন নারী সক্রিয়কর্মী বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:২১শ শতাব্দীর মার্কিন চিত্রনাট্যকার বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:মার্কিন নারী স্মৃতিকথাকার বিষয়শ্রেণী:ইহুদি মার্কিন লেখক বিষয়শ্রেণী:ইহুদি নারীবাদী বিষয়শ্রেণী:দ্য নিউ স্কুলের প্রাক্তন শিক্ষার্থী বিষয়শ্রেণী:ম্যানহাটনের লেখক বিষয়শ্রেণী:২১শ শতাব্দীর মার্কিন স্মৃতিকথাকার
তেতুঁলবাড়ীয়া ইউনিয়ন বাংলাদেশের খুলনা বিভাগের মেহেরপুর জেলার গাংনী উপজেলার একটি ইউনিয়ন পরিষদ। এটি ৮৬.৬৮ কিমি২ (৩৩.৪৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ২০,০৫১   জন।  ভৌগোলিক অবস্থান ভৌগোলিক অবস্থান অনুযায়ী মেহেরপুর  জেলা শহর থেকে উত্তর প্রায় ২৫ কিলোমিটার দূরত্বে ভারত সীমান্তবর্তী তেঁতুলবাড়ীয়া বাজার তেঁতুলবাড়ীয়া ইউনিয়ন পরিষদ কমপ্লেক্স ভবনঅবস্থিত, পুর্বে বামন্দী ইউনিয়ন, পশ্চিমে ভারত, উত্তরে কাজীপুর ইউনিয়ন এবং দক্ষিণে সাহারবাটী ইউনিয়ন অবস্থিত।  তথ্যসূত্র  বিষয়শ্রেণী:গাংনী উপজেলার ইউনিয়ন
খগেশ্বর রায় তৃণমূল কংগ্রেস এর একজন ভারতীয় রাজনীতিবিদ। ২০২১ সালের মে মাসে তিনি রাজগঞ্জ থেকে পশ্চিমবঙ্গ বিধানসভার সদস্য নির্বাচিত হন। তিনি জলপাইগুড়ি জেলা সর্বভারতীয় তৃণমূল কংগ্রেসের চেয়ারম্যানও।   কর্মজীবন  রায়ের বাড়ি রাজগঞ্জ জলপাইগুড়ি জেলার। তাঁর পিতার নাম রামকমল রায়। তিনি বেলাকোবা হাই স্কুল থেকে ১৯৭২ সালে পশ্চিমবঙ্গ মাধ্যমিক শিক্ষা বোর্ড থেকে উচ্চ মাধ্যমিক পাস করেন। তিনি রাজগঞ্জ বিধানসভা কেন্দ্র থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং ২ মে ২০২১ সালে আসনটিতে জয়লাভ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জলপাইগুড়ি জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
thumb|150px|পূর্ণেন্দু পত্রীর আঁকা দিগ্বিজয়ী হর্ষবর্ধন বইয়ের প্রচ্ছদ হর্ষবর্ধন-গোবর্ধন বাংলা সাহিত্যের হাস্যরসপূর্ণ কাল্পনিক দ্বৈতচরিত্রের নাম, যার স্রষ্টা শিবরাম চক্রবর্তী। হর্ষবর্ধন, তার ছোট ভাই গোবর্ধন, তার স্ত্রী, এবং লেখক শিবরাম নিজে বেশ কিছু বিদ্রূপাত্মক ছোটগল্পের বিষয়বস্তু। তীক্ষ্ণ বুদ্ধি, শব্দের খেলা এবং ভালমানুষি আচরণ এই চরিত্রগুলির মূল বৈশিষ্ট্য। হর্ষবর্ধন ও গোবর্ধন আসাম থেকে কলকাতায় আসার পর প্রথমে ১৩/১২ রসা রোড, ভবানীপুরে তাঁদের অস্থায়ী আস্তানা হলেও পরে তাঁরা উঠে আসেন চেতলায়, সেখানেই কাঠ চেরাই আর আসবাব বানানোর কারখানা খুলে বসেন। আরও পরে অবশ্যি নৈহাটিতেও একটি নতুন কারখানা খোলা হয়, সেখানকার দায়িত্ব প্রধানত ছোটভাই গোবর্ধনের ওপরই ন্যস্ত থাকে।। দৈনন্দিন বিভিন্ন ব্যাপারে নিজের অজ্ঞতা ঢাকার জন্য হর্ষবর্ধন তার ছোট ভাই ও স্ত্রীর কাছে বিভিন্ন আজগুবি ব্যাখ্যা দিতে ভালবাসেন। ব্যবসায় প্রচুর টাকা কামানোর পরে তাদের নেশা হল খরচ করা। এবং সেই নেশার বশে দুই ভাই অদ্ভুত অদ্ভুত কান্ডকারখানা করেন।  তথ্যসূত্র  বিষয়শ্রেণী:কল্পকাহিনীর চরিত্র বিষয়শ্রেণী:কাল্পনিক বাঙালি ব্যক্তি বিষয়শ্রেণী:সাহিত্যে পুরুষ চরিত্র বিষয়শ্রেণী:কাল্পনিক ভারতীয় ব্যক্তি
ভদ্র রাজবংশ ( ) ছিল একটি বাঙালি কায়স্থ রাজবংশ যা প্রাচীন বাংলার বুড়ন দ্বিপ ও সমতট অঞ্চলে শাসন করতো।  কায়স্থ বংশোদ্ভূত, তাদের শাসন ৭ম শতাব্দীর প্রথমার্ধে বিকাশ লাভ করে, যদিও তাদের ইতিহাস সম্পর্কে খুব কমই জানা যায়।সপ্তম শতাব্দিতে তারা বুড়ন দ্বিপ শাসন করতেন।কপোতাক্ষ নদের তীরে কোঠাবাড়ি নামক স্থানে তাদের বসবাস ছিল।যেটা বর্তমানে উথালী গ্রাম। ভদ্রবংসের দুর্গা পুজা এ জনপদের প্রাচীন দুর্গা পুজা। রাজবংশের রাজারা "ভদ্র" প্রত্যয় দিয়ে নাম রেখেছিলেন, যার ফলে সামন্তপ্রধান সামন্ত নারায়ণভদ্র এবং জ্যেষ্ঠভদ্রের সাথে পারিবারিক সম্পর্কের ইঙ্গিত পাওয়া যায়, যাদের যথাক্রমে জয়নাগের ভাপ্পাঘোষবত অনুদান এবং ভাস্করবর্মনের নিধনপুর অনুদানে উল্লেখ পাওয়া যায়।   দেদ্দাদেবী, প্রথম পাল সম্রাট প্রথম গোপালের স্ত্রী এবং তাঁর উত্তরাধিকারী ধর্মপালের মা, একজন ভদ্র রাজবংশীয় রাজার কন্যা ছিলেন বলে মনে করা হয়।  উপরন্তু, চীনা পরিব্রাজক জুয়ানজাং (হিউয়েন সাং হিসেবে পরিচিত) নালন্দা মঠের একজন বিশিষ্ট পণ্ডিত শীলভদ্রকে এই পরিবারের একজন বংশধর হিসেবে বর্ণনা করেছেন।   শেষটির প্রসঙ্গে, ঐতিহাসিক পিএল পল ধারণা করেন যে "ভদ্র" নামটি শুধুমাত্র শিলভদ্রের খ্যাতির ফলে রাজবংশের সাথে যুক্ত হয়েছিল। পল দাবি করেন যে পরিবারটি প্রকৃতপক্ষে খড়্গ রাজবংশের অনুরূপ ছিল, যারা ৭ম শতাব্দীর অবশিষ্ট সময়ে বাংলার বুড়ন দ্বিপ ও সমটত অঞ্চল শাসন করেছিল।   বিকল্পভাবে, এটাও হতে পারে যে ভদ্ররা তাদের দ্বারা উৎখাত হয়েছিল।    তথ্যসূত্র   বিষয়শ্রেণী:বাংলার রাজবংশ
.এসজি হচ্ছে সিঙ্গাপুরের ইন্টারনেটের শীর্ষ স্তরের ডোমেইন দেশীয় কোড (ccTLD) এটি সিঙ্গাপুর তথ্য কেন্দ্র দ্বারা পরিচালিত হয়। নিবন্ধন গুলো স্বীকৃত নিবন্ধক দ্বারা সম্পন্ন করা হয়।  ২০১১ সালে, সিঙ্গাপুরের জন্য স্থানীয় নতুন ভাষায় ডোমেইন নামের উদ্দেশ্যে দুটি নতুন আন্তর্জাতিক মানের দেশীয় কোড শীর্ষ স্তরের ডোমেইন নিবন্ধভুক্ত করা হয়েছে। এ ডোমেইন গুলো হচ্ছে  (এনকোড .xn—yfro4i67o) এবং  (এনকোড .xn—clchc0ea0b2g2a9gcd).IDN ccTLD Fast Track String Evaluation Completion   দ্বিতীয় স্তরের ডোমেইন   .com.sg – বাণিজ্যিক প্রতিষ্ঠান  .net.sg – নেটওয়ার্ক সরবরাহকারী এবং তথ্য-কম অপারেটর  .org.sg – সমাজের রেজিস্ট্রি এর সংস্থা  .gov.sg – সরকারি প্রতিষ্ঠান  .edu.sg – শিক্ষা প্রতিষ্ঠান  .per.sg – ব্যক্তিগত ডোমেইন নাম  .sg – একটি বৈধ সিঙ্গাপুর ঠিকানা সহ সবার জন্য উন্মুক্ত  .新加坡 – চীনা ওয়েবসাইটগুলোর জন্য  .சிங்கப்பூர் – তামিল ওয়েবসাইটগুলোর জন্য   .এসজি ডোমেইন পরিসংখ্যান  জুলাই ২০২০ পর্যন্ত ১৮৪,২৮২ টি .এসজি ডোমেইন নিবন্ধন করা হয়েছে।   তথ্যসূত্র    বহিরাগত সংযোগ   IANA .sg whois information   Singapore Network Information Centre  Singapore Network Information Centre Registrar   বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:সিঙ্গাপুরে ইন্টারনেট  en:.sg sv:Toppdomän#S
সুন্নি তেহরিক একটি পাকিস্তানি বেরলভী সংগঠন। দেওবন্দি ও ওহাবি সংগঠনের দ্বারা বেরলভী মসজিদগুলো যাতে দখল করা না হয় সেজন্য ১৯৯০ সালে মুহাম্মদ সেলিম কাদরী সংগঠনটি প্রতিষ্ঠা করেন। এটি নিজেদেরকে দেওবন্দি ও ওহাবি মুসলমানদের আক্রমণ থেকে বেরলভীদের রক্ষাকারী হিসেবেও উপস্থাপন করে।  ইসলামপন্থী গোষ্ঠীটি পাকিস্তানের বিতর্কিত ব্লাসফেমি আইনের দৃঢ় সমর্থনের এবং ব্লাসফেমির অভিযোগে অভিযুক্তদের মৃত্যুদণ্ডের মতো কঠোর শাস্তির সমর্থনের জন্য পরিচিত। সুন্নি তেহরিক মুমতাজ কাদরীর সমর্থনে সোচ্চার, যিনি পাঞ্জাবের গভর্নর সালমান তাসিরকে হত্যা করেছিলেন, যখন তাসির ব্লাসফেমি আইন সংস্কারের আহ্বান জানিয়েছিলেন৷ সংগঠনের সমর্থকরা জনপ্রিয় প্রাক্তন পপ-তারকা জুনায়েদ জামশেদকে লাঞ্ছিত করে এবং ব্লাসফেমি আইনে তার বিচারের দাবিও জানায়।   ইতিহাস  মুত্তাহিদা কওমি আন্দোলনের বিভক্তি ও পতনের পর, পাকিস্তান সুন্নি তেহরিক নিজামুদ্দিন শামজাই-এর নেতৃত্বে দেওবন্দি-ওয়াহাবি বানুরি মসজিদের প্রাথমিক বিরোধী হিসেবে আবির্ভূত হয়। পাকিস্তান সুন্নি তেহরিক দেওবন্দিদের গুরুত্বপূর্ণ ধর্মীয় পদ দেওয়ার তীব্র বিরোধিতা করেছে। লাহোরে সংগঠনটি প্রকাশ্যে একজন দেওবন্দি আলেমকে বাদশাহী মসজিদের খতিব হিসেবে নিয়োগ এবং অন্যান্য অনুরূপ নিয়োগের বিরোধিতা করেছে।[sacw] SACW Dispatch | 9 Sept. 00   পিএসটি ও এসটি হিসাবে বিভক্তি  অভ্যন্তরীণ বিরোধের কারণে, সুন্নি তেহরিক পরবর্তীতে দুটি প্রধান উপদলে বিভক্ত হয়। সারওয়াত এজাজ কাদরি, এর অন্যতম প্রধান নেতা যিনি একটি অনেক বড় দল গঠন করেছিলেন যা পরবর্তীতে পাকিস্তান সুন্নি তেহরিক (পিএসটি) নামে নামকরণ করা হয়। একই সময়ে আহমেদ বিলাল কাদরী (এসটি এর প্রতিষ্ঠাতা সালিম কাদরির পুত্র) তার নিজস্ব দল গঠন করেন এবং তার দল সংগঠনের পুরানো নামটিই ব্যবহার করে।   বিতর্ক  ২০০১ সালের মে মাসে, সুন্নি তেহরিক নেতা সেলিম কাদরীকে শিয়া-বিরোধী দেওবন্দি জঙ্গি ও সন্ত্রাসী গোষ্ঠী সিপাহ-ই-সাহাবা পাকিস্তান কর্তৃক হত্যা করার পর সাম্প্রদায়িক দাঙ্গা ছড়িয়ে পড়ে। তার উত্তরসূরি, আব্বাস কাদরি, রাষ্ট্রপতি আসিফ আলি জারদারির বিরুদ্ধে "সন্ত্রাসীদের পৃষ্ঠপোষকতার" অভিযোগ এনেছেন।  এপ্রিল ২০০৭ সালে, কথিত সুন্নি তেহরিকের সদস্যরা করাচিতে একটি আহলে হাদিস মসজিদে গুলি চালায়, যেখানে হামলায় একজন মুসল্লি নিহত হয়। হামলার পর, পশ্চিমা বিশ্লেষকরা এই আন্দোলনকে ভারতীয় উপমহাদেশে ঐতিহ্যগত বিশ্বাসের উগ্রকরণ হিসেবে বর্ণনা করেছেন।   তথ্যসূত্র    বহিঃসংযোগ    সুন্নি তেহরিক-এর প্রাতিষ্ঠানিক ওয়েবসাইট  বিষয়শ্রেণী:বেরলভী রাজনৈতিক দল বিষয়শ্রেণী:পাকিস্তান ভিত্তিক ইসলামি সংগঠন বিষয়শ্রেণী:সুন্নি সংগঠন বিষয়শ্রেণী:বেরলভী সংগঠন বিষয়শ্রেণী:পাকিস্তানের ইসলামি রাজনৈতিক দল বিষয়শ্রেণী:পাকিস্তানে ইসলামবাদ